钦定古今图书集成/明伦汇编/闺媛典/第335卷 > 陆濛妻蒋氏
## 钦定古今图书集成/明伦汇编/闺媛典/第335卷 > 陆濛妻蒋氏

按《闻奇录》：湖州司法参军陆濛妻蒋氏，即疑之女也，
善属文而耽酒，后染邪气，心神不恒，姊妹忧之，劝节
饮强餐，应声吟曰：“平生偏好酒，劳尔劝吾餐。但得尊
中满，时光度不难。”有圣保寺僧知业，性高古，有诗名。
偶访司法谈元之次，蒋氏遽自内递一杯酒与知业，
业辞不会饮。蒋氏隔帘对曰：“秪如上人诗云：‘接垒桥
通何处路，倚楼人是阿谁家’？观此风韵，得不饮乎？”业
惭怍起而退。